અંધેરીમાં રહેતા એક દંપતીનાં લગ્નને ૧૫ વર્ષ થઈ ગયાં છે. છેલ્લા ૫-૬ મહિનાથી પત્નીને ઊંઘવાનો ખૂબ પ્રૉબ્લેમ થાય છે, કારણ કે તેમના પતિદેવ ખૂબ જોરથી નસકોરાં બોલાવે છે. પહેલો એકાદ મહિનો તો ખૂબ ઍડ્જસ્ટ કરવામાં ગયો, પરંતુ આખી રાત ઊંઘ બગડવાને કારણે પત્નીની જૉબ પર અસર પડવા માંડી. દિવસે કામ પર ધ્યાન ન રહેવું, આખો દિવસ થાક લાગ્યા કરવો, ચીડ ચડ્યા કરવી, સ્ટ્રેસફુલ લાગવું વગેરે. એક રાત્રે કંટાળીને પત્ની બીજા રૂમમાં સૂવા જતી રહી. આ રૂમ તેનાં સાસુની હતી જે બહારગામ ગયાં હતાં. એ રાત્રે મહિનાઓ પછી પત્નીને સારી ઊંઘ આવી અને પછી એ સિલસિલો દરરોજનો બની ગયો. છેલ્લા એક મહિનાથી આ